PATVIRTINTA

 Raseinių r. Ariogalos gimnazijos direktoriaus

 2024 m. sausio 17 d. įsakymu Nr. V-26

**RASEINIŲ R. ARIOGALOS GIMNAZIJOS DARBO APMOKĖJIMO SISTEMA**

**I SKYRIUS**

**BENDROSIOS NUOSTATOS**

1. Raseinių r. Ariogalos gimnazijos (toliau – Gimnazija) darbuotojų darbo apmokėjimo sistema (toliau – sistema) reglamentuoja visų Gimnazijos darbuotojų darbo apmokėjimo tvarką, detalizuoja pareiginės algos nustatymo kriterijus, darbo užmokesčio apskaičiavimą esant nukrypimams nuo normalių darbo sąlygų, atsiskaitymo su darbuotojais terminus, nustato darbuotojų kategorijas pagal pareigybes, nurodo kiekvienos pareigybės apmokėjimo formas ir darbo užmokesčio dydžius, papildomo apmokėjimo skyrimo pagrindus ir tvarką.
2. Šios sistemos nuostatos parengtos vadovaujantis Lietuvos Respublikos darbo kodekso nuostatomis ir jas įgyvendinančiais teisės aktais, Lietuvos Respublikos biudžetinių įstaigų darbuotojų darbo apmokėjimo ir komisijos narių atlygio už darbą įstatymu (toliau – DAĮ), Lietuvos respublikos Vyriausybės patvirtintomis darbo apmokėjimo sistemos nustatymo rekomendacijomis, Gimnazijos darbo tvarkos taisyklėmis ir yra suderintos su kitais Gimnazijos lokaliniais teisės aktais bei taikomos apskaičiuojant ir išmokant pagal darbo sutartis dirbančių darbuotojų darbo užmokestį.
3. Gimnazijos direktorius, vadovaudamasis Lietuvos Respublikos ekonomikos ir inovacijų ministro patvirtintu Lietuvos profesijų klasifikatoriumi ir Raseinių r. savivaldybės tarybos sprendimu patvirtintais Raseinių r. bendrojo ugdymo įstaigų normatyvais, tvirtina Gimnazijos darbuotojų pareigybių sąrašą ir pareigybių aprašymus.
4. Mokytojų pareigybių skaičius Gimnazijos darbuotojų pareigybių sąraše nustatomas atsižvelgiant į Lietuvos Respublikos Vyriausybės nutarimu patvirtintą Mokymo lėšų apskaičiavimo, paskirstymo ir panaudojimo tvarkos aprašą, vadovaujantis kuriuo skiriamų etatų skaičius priklauso nuo pagal atitinkamas ugdymo programas dirbančių mokytojų kontaktinių valandų skaičiaus per mokslo metus vienai pareigybei, skaičiaus.
5. Gimnazijos darbuotojų pareigybės yra keturių lygių:
	1. A1 lygio – psichologo pareigybė, kuriai būtinas ne žemesnis kaip aukštasis universitetinis išsilavinimas su magistro kvalifikaciniu laipsniu ar jam prilygintu išsilavinimu;
	2. A2 lygio – direktoriaus, pavaduotojų ugdymui, ūkio reikalams, mokytojų, švietimo pagalbos specialistų, pailgintos dienos grupės auklėtojo, karjeros specialisto, kurioms būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu ar jam prilygintu išsilavinimu;
	3. B lygio – raštvedžio, sekretoriaus, bibliotekininko, duomenų bazių ir kompiuterinių specialistų pareigybės, kurioms būtinas ne žemesnis kaip aukštesnysis išsilavinimas, įgytas iki 2009 metų, ar specialusis vidurinis, įgytas iki 1995 metų;
	4. C lygio – mokytojo padėjėjo (nuo 2024-09-01– mokinio padėjėjo), laboranto, elektriko, vairuotojo pareigybės, kurioms būtinas ne žemesnis kaip vidurinis išsilavinimas ir /ar įgyta profesinė kvalifikacija;
	5. D lygio – valytojo, kiemsargio, rūbininko, rūbininko-budėtojo, pastatų ir sistemų priežiūros, einamojo remonto darbininko, pareigybės, kurioms netaikomi išsilavinimo ar profesinės kvalifikacijos reikalavimai.
6. Gimnazijos darbuotojų darbo užmokestį, priklausomai nuo atitinkamų reikalavimų (išsilavinimo, stažo, kvalifikacinės kategorijos), taikomų atitinkamos pareigybės darbo apmokėjimui sudaro:
	1. pareiginė alga;
	2. piniginė išmoka;
	3. mokėjimas už darbą poilsio ir švenčių dienomis, nakties ir viršvalandinį darbą, darbą, kai yra nukrypimų nuo normalių darbo sąlygų;
	4. priemokos;
	5. kintamoji dalis (sistemoje numatytais atvejais).
7. Pareiginė alga Gimnazijos darbuotojams nustatoma pareiginės algos koeficientą dauginant iš pareiginės algos bazinio dydžio.

**II SKYRIUS**

**DARBO APMOKĖJIMO ORGANIZAVIMAS**

**I SKIRSNIS**

**MINIMALUS DARBO UŽMOKESTIS. NEKVALIFIKUOTAS DARBAS**

1. Konkreti pareiginė alga, kitos darbo apmokėjimo formos ir sąlygos, darbo normos nustatomos su darbuotoju sudaromoje darbo sutartyje, kuri turi atitikti šios sistemos nuostatas.
2. Darbuotojų atliekamo darbo turinys, jo aprašymas, darbuotojams privalomi kvalifikaciniai reikalavimai, jei tokie taikomi atskirai pareigybei, privaloma ir savanoriška kvalifikacijos tobulinimo tvarka nustatomi darbuotojų pareigybės aprašuose ir / arba darbo sutartyse.
3. Gimnazijoje taikoma Lietuvos Respublikos Vyriausybės patvirtinta minimalioji mėnesinė alga.
4. Minimalus darbo užmokestis – mažiausias leidžiamas atlygis už nekvalifikuotą darbą darbuotojui atitinkamai už vieną valandą ar visą kalendorinio mėnesio darbo laiko normą.
5. Minimalus darbo užmokestis mokamas už nekvalifikuotą darbą.Nekvalifikuotu darbu laikomas darbas, kuriam atlikti nekeliami jokie specialūs kvalifikacinių įgūdžių ar profesinių gebėjimų reikalavimai.
6. Pareigos Gimnazijoje, priskirtinos prie nekvalifikuotų darbų, yra šios: valytojas, kiemsargis, rūbininkas, rūbininkas-budėtojas, pastatų ir sistemos priežiūros, einamojo remonto darbininkas.

**II SKIRSNIS**

**MOKĖJIMAS UŽ VIRŠVALANDINĮ DARBĄ IR DARBĄ POILSIO IR ŠVENČIŲ DIENOMIS**

1. Dirbant daugiau kaip etatu tose pačiose pareigose, su darbuotoju darbo sutartyje sulygus dėl padidinto darbo masto, darbas nelaikomas viršvalandiniu ir darbuotojui mokamas įprastas darbo užmokestis.
2. Už viršvalandinį darbą poilsio dieną, kuri nenustatyta pagal darbo grafiką, ar viršvalandinį darbą naktį mokamas dvigubas darbuotojo darbo užmokestis.
3. Už viršvalandinį darbą švenčių dieną mokamas dviejų su puse darbuotojo darbo užmokesčio dydžio užmokestis.
4. Už darbą švenčių dieną ar poilsio dieną, kuri nenustatyta pagal darbo grafiką, mokamas dvigubas darbuotojo darbo užmokestis arba darbuotojo prašymu gali būti suteikiamos dvi poilsio dienos, kurios pridedamos prie kasmetinių atostogų laiko ir apmokamos darbuotojo darbo užmokesčiu.
5. Darbuotojui vykstant į komandiruotę Lietuvoje ar užsienyje vadovaujamasi Lietuvos Respublikos valstybės nutarimu „Dėl dienpinigių ir kitų komandiruočių išlaidų apmokėjimo“.

**III SKIRSNIS**

**DARBAS NE VISO DARBO LAIKO SĄLYGOMIS. DARBO LAIKO APSKAITA**

1. Darbuotojui trumpinamas darbo laikas teisės aktų nustatyta tvarka.
2. Sutarus su darbuotoju, kad jis dirbs ne visą darbo laiką, darbo užmokestis mokamas to darbuotojo proporcingai dirbtam laikui.
3. Darbas ne viso darbo laiko sąlygomis dirbantiems darbuotojams nesukelia ribojimų nustatant kasmetinių atostogų trukmę, apskaičiuojant darbo stažą, skiriant į aukštesnes pareigas, tobulinant kvalifikaciją, neapriboja kitų darbuotojo darbo teisių, palyginti su darbuotojais, kurie dirba tokį patį ar lygiavertį darbą viso darbo laiko sąlygomis, atsižvelgiant į darbo stažą, kvalifikaciją ar kitas aplinkybes.
4. Darbo laiko apskaita tvarkoma Personalo programoje.
5. Darbo laiko apskaitos žiniaraščių pildymas numatomas atitinkamiems darbuotojams jų pareigybių aprašymuose.
6. Užpildytus ir atsakingo asmens pasirašytus darbo laiko apskaitos žiniaraščius elektroniniu parašu pasirašo Gimnazijos direktorius dokumentų valdymo sistemoje (toliau – DVS).
7. Pasirašyti darbo laiko apskaitos žiniaraščiai pateikiami Raseinių r. savivaldybės administracijos biudžetinių įstaigų centralizuotos apskaitos skyriaus darbo užmokesčio apskaitos skyriaus specialistui per tris darbo dienas mėnesiui pasibaigus per DVS.

**IV SKIRSNIS**

**KASMETINIŲ ATOSTOGŲ APMOKĖJIMAS**

1. Kasmetinių atostogų laiku darbuotojui paliekamas jo vidutinis darbo užmokestis. Laikotarpis, iš kurio skaičiuojamas vidutinis darbo užmokestis, yra 3 paskutiniai kalendoriniai mėnesiai, einantys prieš tą mėnesį, už kurį (ar jo dalį) mokamas vidutinis darbo užmokestis.
2. Atostoginiai už visas suteiktas atostogas išmokami ne vėliau kaip paskutinę darbo dieną prieš kasmetinių atostogų pradžią.
3. Darbuotojo atskiru prašymu, suteikus kasmetines atostogas, atostoginiai mokami įprasta darbo užmokesčio mokėjimo tvarka.
4. Atleidžiant darbuotoją, kuris atleidimo dieną turi nepanaudotų atostogų, už nepanaudotas atostogas mokama kompensacija.

**V SKIRSNIS**

PRIEMOKŲ, IŠMOKŲ MOKĖJIMO TVARKA IR SĄLYGOS. DARBUOTOJŲ SKATINIMAS

1. Gimnazijos darbuotojams skatinti gali būti taikomos šios priemonės:
	1. padėka (gali būti taikoma atskirai ar kartu su kitomis skatinimo priemonėmis);
	2. kvalifikacijos tobulinimo finansavimas ne didesne kaip Gimnazijos darbuotojo vienos pareiginės algos dydžio suma per metus;
	3. iki 2 pareiginių algų dydžio pinigine išmoka (priklausomai nuo Gimnazijoje turimų sutaupytų lėšų) ne dažniau kaip du kartus per kalendorinius metus už asmeninį išskirtinį indėlį įgyvendinant Gimnazijai nustatytus tikslus arba už pasiektus rezultatus ir įgyvendintus uždavinius;
	4. vienkartine pinigine išmoka Vyriausybės nustatyta tvarka;
	5. vienkartine pinigine išmoka atlikus vienkartines ypač svarbias Gimnazijos veiklai užduotis.
2. Skatinimo priemonės, numatytos laikotarpio 30.2 – 30.5 punktuose galimos priklausomai nuo Gimnazijoje turimų sutaupytų lėšų.
3. Jei darbuotojas per paskutinius 6 mėnesius padarė darbo pareigų pažeidimą, jis neskatinamas, išskyrus atvejį, kai jo veikla įvertinama kaip viršijanti lūkesčius.
4. Gimnazijos direktoriaus įsakymu darbuotojams skiriamos **priemokos nuo 10 iki 80 procentų pareiginės algos dydžio:**
	1. **Mokytojams, pavaduojantiems kito mokytojo pamokas** mokama pagal darbo apmokėjimo sistemos priedą **Nr. 1 (pridedama)**
	2. **kitiems darbuotojams, skiriant 10 – 80** procentų pareiginės algos dydžio priemoką, už kito darbuotojo pavadavimą, priklausomai nuo darbų pobūdžio;
5. Piniginės išmokos skiriamos Gimnazijos direktoriaus įsakymu, neviršijant darbuotojui nustatytos pareiginės algos dydžio ir neviršijant Gimnazijai darbo užmokesčiui skirtų lėšų.
6. Gimnazijos mokytojai gali būti skatinami **vienkartinėmis išmokomis vieną kartą metuose,** esant darbo užmokesčio ekonomijai, **už kiekvieno mokinio laimėtas prizines vietas** rajono, tarpzoninėse ir respublikinėse olimpiadose, konkursuose ir olimpinio festivalio\*\* prizininkų parengimą galutiniuose etapuose:

|  |  |  |  |  |
| --- | --- | --- | --- | --- |
| **Etapai** | **Dalyvavimas** | **III vieta** | **II vieta** | **I vieta** |
| Rajono\* (Eur) | - | 70 | 90 | 120 |
| Tarpzoninis (Eur) | 130 | - | - | - |
| Respublikinis (Eur)\*\*\* | 180 | 300 | 400 | 500 |

\* Raseinių rajono bendrojo ugdymo mokyklų mokinių olimpiadų ir konkursų rajono etapus organizuoja ir į respublikinius deleguoja Raseinių rajono švietimo pagalbos tarnyba

\*\* Raseinių rajono bendrojo ugdymo mokyklų mokinių olimpinio festivalio rajono etapus organizuoja ir į respublikinius deleguoja Raseinių kūno kultūros ir sporto centras

\*\*\*Mokama už galutinio etapo dalyvavimą arba laimėtą vietą

**VI SKIRSNIS**

**DARBO UŽMOKESČIO MOKĖJIMO TERMINAI, TVARKA**

1. Darbo užmokestis darbuotojui mokamas ne rečiau kaip du kartus per mėnesį, o jeigu darbuotojas prašo, – kartą per mėnesį.
2. Už darbą per kalendorinį mėnesį atsiskaitoma ne vėliau negu per dešimt darbo dienų nuo jo pabaigos, jeigu darbo teisės normos ar darbo sutartis nenustato kitaip.
3. Darbo užmokestis mokamas tik pinigais, pervedant į darbuotojo nurodytą asmeninę sąskaitą banke.
4. Darbo sutarčiai pasibaigus, visos darbuotojo su darbo santykiais susijusios išmokos išmokamos, kai nutraukiama darbo sutartis su darbuotoju.
5. Ne rečiau kaip kartą per mėnesį elektroniniu būdu darbuotojui pateikiama informacija apie jam apskaičiuotas, išmokėtas ir išskaičiuotas sumas ir apie darbo laiko trukmę.
6. Darbuotojui raštiškai prašant, darbdavys išduoda darbuotojui pažymą apie darbą Gimnazijoje. Pažymoje nurodoma darbuotojo darbo funkcijos ir/ar pareigos, kiek laiko jis dirbo, darbo užmokesčio dydis ir sumokėtų mokesčių bei valstybinio socialinio draudimo įmokų dydis.

**VII SKIRSNIS**

**IŠSKAITOS IŠ DARBO UŽMOKESČIO**

1. Išskaitos gali būti daromos šiais atvejais:
	1. grąžinti perduotoms ir darbuotojo nepanaudotoms pagal paskirtį darbdavio pinigų sumoms;
	2. grąžinti sumoms, permokėtoms dėl skaičiavimo klaidų;
	3. atlyginti žalai, kurią darbuotojas dėl savo kaltės padarė darbdaviui;
	4. išieškoti atostoginiams už suteiktas atostogas, viršijančias įgytą teisę į visos trukmės ar dalies kasmetines atostogas, darbo sutartį nutraukus darbuotojo iniciatyva be svarbių priežasčių arba dėl darbuotojo kaltės darbdavio iniciatyva;
	5. išieškant nustatytas sumas pagal vykdomuosius dokumentus (vykdomieji raštai, išduoti teismo sprendimų, nuosprendžių, nutarimų, nutarčių pagrindu; teismo įsakymai; institucijų ir pareigūnų nutarimai administracinių teisės pažeidimų bylose; kiti institucijų ir pareigūnų sprendimai, kurių vykdymą civilinio proceso tvarka nustato įstatymai).
2. Išskaita padaroma ne vėliau kaip per vieną mėnesį nuo tos dienos, kurią darbdavys sužinojo ar galėjo sužinoti apie atsiradusį išskaitos pagrindą.

**VIII SKIRSNIS**

**LIGOS PAŠALPOS MOKĖJIMAS**

1. Ligos pašalpa mokama už pirmąsias dvi kalendorines ligos dienas, sutampančias su darbuotojo darbo grafiku. Mokama ligos pašalpa **negali būti mažesnė negu 62,06 procentų** pašalpos gavėjo vidutinio uždarbio, apskaičiuoto Lietuvos Respublikos Vyriausybės nustatyta tvarka.
2. Pagrindas skirti ligos išmoką yra nedarbingumo pažymėjimas, išduotas pagal sveikatos apsaugos ministro ir socialinės apsaugos ir darbo ministro tvirtinamas Elektroninių nedarbingumo pažymėjimų bei elektroninių nėštumo ir gimdymo atostogų pažymėjimų išdavimo taisykles.

**IX SKIRSNIS**

**MATERIALINĖS PAŠALPOS MOKĖJIMAS**

1. Materialinės pašalpos dydis priklauso nuo konkrečių aplinkybių ir Gimnazijai skirtų lėšų.
2. Gimnazijos darbuotojams, kurių materialinė būklė tapo sunki dėl jų pačių ligos, sutuoktinio ar partnerio (kai partnerystė įregistruota įstatymų nustatyta tvarka), jo tėvų, vaikų (įvaikių), brolių (įbrolių) ir seserų (įseserių), taip pat išlaikytinių, kurių globėjais ar rūpintojais įstatymų nustatyta tvarka yra paskirti progimnazijos darbuotojai, ligos ar mirties, stichinės nelaimės ar turto netekimo, gali būti skiriama iki 5 MMA dydžio materialinė pašalpa, jeigu yra pateikti šių darbuotojų rašytiniai prašymai ir atitinkamą aplinkybę patvirtinantys dokumentai.
3. Mirus gimnazijos darbuotojui, jo šeimos nariams (sutuoktiniui, vaikams,(įvaikiams), motinai (įmotei), tėvui (įtėviui) iš Gimnazijai skirtų lėšų gali būti išmokama iki 5 MMA dydžio materialinė pašalpa, jeigu yra pateiktas rašytinis prašymas ir atitinkamą aplinkybę patvirtinantys dokumentai.

**III SKYRIUS**

**GIMNAZIJOJE PATVIRTINTŲ PAREIGYBIŲ DARBO APMOKĖJIMO SĄLYGOS**

I SKIRSNIS

**PAREIGINĖS ALGOS KOEFICIENTO NUSTATYMO GIMNAZIJOS DARBUOTOJAMS KRITERIJAI**

1. Gimnazijos direktorius, nustatydamas pareiginės algos koeficientą darbuotojams, vadovaujasi DAĮ bei atsižvelgia į Gimnazijai skirtas lėšas.
2. Gimnazijos direktorius įsakymu tvirtina Gimnazijos pareigybių sąrašą, pareigybių lygius ir pareigybių aprašus.
3. A1 lygio pareigybėms (psichologui) pareiginės algos koeficientas didinamas 20 proc.
4. Gimnazijos mokytojų, švietimo pagalbos specialistų kvalifikacinės kategorijos nustatomos Švietimo, mokslo ir sporto ministro nustatyta tvarka.
5. **Gimnazijoje patvirtintos pareigybės**, jų darbo apmokėjimas:
	1. *Gimnazijos direktoriaus pavaduotojas ugdymui*:
		1. nustatomas pareiginės algos koeficientas pagal DAĮ 2 priedo 43 punktą, atsižvelgiant į mokinių skaičių ir pedagoginio darbo stažą;
		2. pavaduotojų ugdymui pareiginės algos koeficientas nustatomas iš naujo pasikeitus mokinių skaičiui, pedagoginio darbo stažui;
	2. *Gimnazijos mokytojams, švietimo pagalbos, karjeros specialistams* pareiginės algos koeficientas nustatomas vadovaujantis DAĮ 2 priedu, atsižvelgiant į pedagoginio darbo stažą ir / ar kvalifikacinę kategoriją bei veiklos sudėtingumą:
		1. pradinio ugdymo mokytojui;
		2. lietuvių kalbos ir literatūros mokytojui;
		3. vokiečių kalbos mokytojui;
		4. anglų kalbos mokytojui;
		5. rusų kalbos mokytojui;
		6. matematikos mokytojui;
		7. informatikos mokytojui;
		8. istorijos mokytojui;
		9. geografijos mokytojui;
		10. fizikos mokytojui;
		11. biologijos mokytojui;
		12. chemijos mokytojui;
		13. dailės mokytojui;
		14. muzikos mokytojui;
		15. katalikų tikybos mokytojui;
		16. etikos mokytojui;
		17. fizinio ugdymo mokytojui;
		18. technologijų mokytojui;
		19. gyvenimo įgūdžių mokytojui;
		20. ekonomikos mokytojui;
		21. neformaliojo švietimo mokytojui;
		22. psichologui;
		23. specialiajam pedagogui;
		24. logopedui;
		25. socialiniam pedagogui;
		26. ugdymo karjerai specialistui;
		27. pailgintos mokymosi dienos grupės auklėtojui.
	3. ***mokytojams pareiginės algos koeficientai dėl veiklos sudėtingumo didinami:***

 53.3.1. vadovaujantis DAĮ 2 priedo 1 skyriaus 2 punktu, mokytojams pareiginės algos koeficientai **dėl veiklos sudėtingumo** priklausomai nuo mokinių skaičiaus klasėje (grupėje), kurioje dirba mokytojas didinami 1-15 procentų, kai klasėje (grupėje) ugdoma **vienas ir daugiau mokinių**, dėl įgimtų ar įgytų sutrikimų **turinčių vidutinių, didelių ar labai didelių specialiųjų ugdymosi poreikių:**

|  |  |  |
| --- | --- | --- |
| Veiklos kriterijai, dėl kurių didinamas pareiginės algos pastoviosios dalies koeficientas. Jei mokytojas moko: | Ugdomų mokinių skaičius klasėje | Koeficiento didinimo procentai |
| Mokinius, dėl įgimtų ar įgytų sutrikimų turinčius **vidutinius** specialiuosius ugdymosi poreikius | 1 | 0 |
| 2-3 | 1 |
| 4-6 | 2 |
| 7 ir daugiau | 3 |
| Mokinius, dėl įgimtų ar įgytų sutrikimų turinčius **didelius ar labai didelius** specialiuosius ugdymosi poreikius | Už kiekvieną mokinį pareiginės algos koeficientas didinamas 1 procentu. |

 53.3.2.didinami 1-15 procentų, kai klasėje (grupėje) ugdoma **vienas ir daugiau užsieniečių** ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio mokymosi pradžios Lietuvos Respublikoje pagal bendrojo ugdymo programą:

|  |  |  |
| --- | --- | --- |
| Vieną ir daugiau užsieniečių ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio mokymosi pradžios Lietuvos Respublikoje pagal bendrojo ugdymo programą. | 1 | 2 |
| 2 | 3 |
| 3 | 4 |
| 4 | 5 |
| 5 ir daugiau | 6-15 |

1. Mokytojams, mokantiems mokinį, kuriam dėl ligos ar patologinės **būklės** skirtas mokymas namuose, **už mokymą namuose apmokama** atsižvelgiant į savaitinį dėstomų pamokų skaičių: didinant pareiginės algos koeficientą už veiklos sudėtingumą **po 1 proc. už 1 savaitinę pamoką**.
2. Jeigu mokytojo, dirbančio pagal bendrojo ugdymo programą, veikla atitinka du ir daugiau nustatytų kriterijų, jo pareiginės algos koeficientas didinamas *ne daugiau kaip 25 procentais*.
3. Mokytojų darbo krūvis gali keistis dėl objektyvių priežasčių (sumažėjus mokinių skaičiui klasėje, ir dėl to nedalijant klasės į grupes tam tikrų dalykų pamokose, sumažėjus mokinių skaičiui grupėse ugdymo proceso metu, mokiniams nesirenkant neformaliojo vaikų švietimo užsiėmimų, pasikeitus ugdymo planui ir panašiai);
4. Mokytojai apie kitais mokslo metais jiems numatomą darbo krūvio sandarą informuojami iki prasidedant jų kasmetinėms vasaros atostogoms.
5. To paties dalyko mokytojų kontaktinės valandos aptariamos metodinėje grupėje ir numatomos rengiant gimnazijos ugdymo planų projektus, tarpusavio susitarimus. Gimnazijos direktorius atsižvelgia į argumentuotus pačių dalyko mokytojų pasiūlymus ir pageidavimus. Skirstant kontaktines valandas, atsižvelgiama į klasių komplektų skaičių, mokinių skaičių, mokytojo kompetenciją, pedagoginę patirtį, mokytojo įgytą kvalifikaciją ir veiklos rezultatus.
6. mokytojų darbo krūvio sandara priklauso nuo gimnazijos ugdymo plane numatytų dalykui mokyti skirtų valandų skaičiaus; mokinių skaičiaus klasėje ar grupėje; valandų, skirtų mokinių ugdymo (si) poreikiams tenkinti ir mokymosi pagalbai teikti; lėšų ugdymo planui įgyvendinti; mažėjant dalyko pamokų skaičiui:

60. **Mokytojams**, dirbantiems pagal bendrojo ugdymo, neformaliojo švietimo programas, darbo krūvį sudaro:

60.1. kontaktinės valandos, kurios kuriamos vadovaujantis Gimnazijos ugdymo planu;

60.2. **valandos, skiriamos ugdomajai veiklai planuoti**, pasiruošti pamokoms ir mokinių mokymosi pasiekimams vertinti **(Priedas Nr. 2);**

60.3. **valandos, skiriamos vadovauti klasei** (grupei) **(Priedas Nr. 3);**

60.4**. valandos už veiklas mokyklos bendruomenei** ir profesiniam tobulėjimui skiriamos nepriklausomai nuo etato dalies **(Priedas Nr. 4).** Valandos, susijusios su veikla gimnazijos bendruomenei, skiriamos neviršijant maksimalaus valandų, susijusių su veikla mokyklos bendruomenei, skaičiaus, nurodyto Valstybės ir savivaldybių įstaigų darbuotojų darbo apmokėjimo įstatymo 5 priedo 7 punkte, neviršijant gimnazijai skirtų asignavimų ugdymo reikmėms ir suderinus su gimnazijos darbo taryba.

**Mokytojo darbo krūvio sandara**, veiklos ataskaita ir profesinis tobulėjimas pildomas „Mokytojo darbo krūvio“ lentelėje **(priedas Nr. 5).**

Vienos mokytojo pareigybės darbo laiko norma – **1512 valandų per mokslo metus.**

 61. **pagalbos mokiniui specialistams** pareiginės algos koeficientas nustatomas vadovaujantis DAĮ 2 priedu, atsižvelgiant į pedagoginio darbo stažą, kvalifikacinę kategoriją, veiklos sudėtingumą ir nustatomas fiksuotas mėnesinis darbo užmokesčio dydis:

61.1. socialiniam pedagogui;

61.2. psichologui;

61.3. specialiajam pedagogui;

61.4. logopedui;

61.5. karjeros specialistui.

 62. **socialinio pedagogo** ***darbo laikas per savaitę yra 36 valandos*** (Ne daugiau kaip 60 procentų darbuotojo darbo laiko skiriama tiesioginiam darbui su švietimo pagalbos gavėjais – poreikių įvertinimas, konsultavimas, o kita jų darbo laiko dalis skiriama netiesioginiam darbui su švietimo pagalbos gavėjais – veiklų planavimas, pasirengimas, dokumentų rengimas, bendradarbiavimas švietimo pagalbos klausimais).

Socialiniam pedagogui pareiginės algos koeficientai didinami dėl veiklos sudėtingumo po 1 procentą už kiekvieną mokinį, turinčių įgimtų ar įgytų sutrikimų didelių ar labai didelių specialiųjų ugdymosi poreikių.

63. **logopedo ir specialiojo pedagogo** ***darbo laikas per savaitę yra 35 valandos*** 18 kontaktinės tiesioginiam darbui su vaikais ir 17 nekontaktinės netiesioginiam darbui su vaikais).

 Logopedui ir specialiajam pedagogui pareiginės algos koeficientai didinami dėl veiklos sudėtingumo po 1 procentą už kiekvieną mokinį, turinčių įgimtų ar įgytų sutrikimų didelių ar labai didelių specialiųjų ugdymosi poreikių.

64. **karjeros specialisto *darbo laikas per savaitę yra 36 val.*** ( ne daugiau kaip 60 proc. darbo laiko skiriama tiesioginiam darbui su mokiniais teikiant ugdymo karjerai ir profesinio konsultavimo paslaugas, o kita dalis skiriama netiesioginiam darbui su mokiniais: veikloms planuoti, dokumentams rengti, bendradarbiavimui su mokytojais, tėvais, globėjais karjeros klausimais).

Karjeros specialistui pareiginės algos koeficientai didinami dėl veiklos sudėtingumo po 1 procentą už kiekvieną mokinį, turinčių įgimtų ar įgytų sutrikimų didelių ar labai didelių specialiųjų ugdymosi poreikių.

65. **psichologo** ***darbo laikas per savaitę yra 36 valandos*** (Ne daugiau kaip 60 procentų darbuotojo darbo laiko skiriama tiesioginiam darbui su švietimo pagalbos gavėjais – poreikių įvertinimas, konsultavimas, o kita jų darbo laiko dalis skiriama netiesioginiam darbui su švietimo pagalbos gavėjais – veiklų planavimas, pasirengimas, dokumentų rengimas, bendradarbiavimas švietimo pagalbos klausimais).

**Psichologui** pareiginės algos koeficientai didinami dėl veiklos sudėtingumo po 1 procentą už kiekvieną mokinį, turinčių įgimtų ar įgytų sutrikimų didelių ar labai didelių specialiųjų ugdymosi poreikių.

65.1 *psichologo pareigybė priskiriama A1 lygio pareigybei*, kadangi asmenys, norintys dirbti šiose pareigose, turi būti įgiję ne žemesnį kaip aukštąjį universitetinį išsilavinimą su magistro kvalifikaciniu laipsniu. Pagal DAĮ 7 straipsnio 6 dalį *psichologų pareiginės algos koeficientas yra didinamas 20 procentų.*

66. pagalbos mokiniui specialistų pareiginės algos koeficientas nustatomas iš naujo pasikeitus pedagoginiam darbo stažui, kvalifikacinei kategorijai.

67. **Pailgintos mokymosi dienos grupės auklėtojo** darbo laikas per savaitę yra 36 val.

Pailgintos mokymosi dienos grupės auklėtojo darbo laikas per savaitę yra 36 val., iš jų 28 valandos skiriamos tiesioginiam darbui su mokiniais, 8 valandos – netiesioginiam darbui su mokiniais ( darbams planuoti, dokumentams, susijusiems su ugdymu, rengti, bendradarbiauti su mokytojais, tėvais, globėjais ugdymo klausimais).

68. pailgintos mokymosi dienos grupės auklėtojui pareiginės algos koeficientas nustatomas vadovaujantis DAĮ 2 priedu, atsižvelgiant į pedagoginio darbo stažą, kvalifikacinę kategoriją ir nustatomas fiksuotas mėnesinis darbo užmokesčio dydis.

69. **Neformaliojo švietimo mokytojui** pareiginės algos koeficientas nustatomas vadovaujantis DAĮ 2 priedu, atsižvelgiant į pedagoginio darbo stažą ir veiklos sudėtingumą, nustatomas fiksuotas mėnesinis darbo užmokesčio dydis;

70. **Gyvenimiškų įgūdžių mokytojui** pareiginės algos koeficientas nustatomas vadovaujantis DAĮ 2 priedu, atsižvelgiant į pedagoginio darbo stažą ir veiklos sudėtingumą, nustatomas fiksuotas mėnesinis darbo užmokesčio dydis;

 71. mokytojo, švietimo pagalbos specialisto, auklėtojo, akompanuotojo pareiginės algos koeficientas nustatomas iš naujo pasikeitus pedagoginio darbo stažui ir/ar veiklos sudėtingumui, ir/ar kvalifikacinei kategorijai;

 **72. Gimnazijos direktoriaus pavaduotojui ūkio** r**eikalams** pareiginės algos **minimalus** koeficientas nustatomas vadovaujantis DAĮ 1 priedu (ne mažesnis kaip iki 2023-12-31 mokėtas atlygis be kintamosios dalies), o maksimalūs koeficientai nustatomi pagal vadovaujamo darbo patirtį (metais):

| Vadovaujamo darbopatirtis (metais) | Pareiginės algos koeficientai, jeigu pareigybės lygis A |
| --- | --- |
| iki 5 | 1,04 – 1,46 |
| nuo 5 iki 10 | 1,14 – 1,48 |
| daugiau kaip 10 | 1,24 – 1,50 |

 73. Gimnazijos specialistų (A ir B lygio) ir kvalifikuotų darbuotojų (C lygio) pareiginės algos minimalus koeficientas nustatomas, vadovaujantis DAĮ 1 priedu (ne mažesnis kaip iki 2023-12-31 mokėtas atlygis be kintamosios dalies),o maksimalūs koeficientai nustatomi pagal pareigybės lygį ir profesinio darbo patirtį (metais):

- bibliotekininkui;

- raštvedžiui;

- sekretoriui;

- duomenų bazių administratoriui;

- kompiuterinių sistemų specialistui;

- vairuotojui;

- laborantui;

- elektrikui;

- mokytojo padėjėjui (nuo 2024-09-01 – mokinio padėjėjas).

|  |  |
| --- | --- |
| Pareigybės lygis | Pareiginės algos koeficientai |
| Profesinio darbo patirtis (metais) |
| iki 2 | nuo daugiau kaip 2 iki 5 | nuo daugiau kaip 5 iki 10 | daugiau kaip 10 |
| A lygis | 0,67 – 1,15 | 0,75 – 1,26 | 0,83 – 1,38 | 0,91 – 1,49 |
| B lygis | 0,62 – 0,94 | 0,67 – 1,03 | 0,72 – 1,09 | 0,77 – 1,15 |
| C lygis | 0,57 – 0,77 | 0,62 – 0,81 | 0,67 – 0,86 | 0,72 – 0,92 |

 74. pareiginė alga minimalios mėnesinės algos dydžio nustatoma darbininkams (D lygis):

- pastatų ir sistemų priežiūros, einamojo remonto darbininkui;

- rūbininkui;

- valytojui;

- kiemsargiui;

- rūbininkui-budėtojui.

 75. Konkrečių darbuotojų, priskirtų atitinkamoms pareigybėms, pareigos ir funkcijos nustatomos pareigybės aprašymuose. Darbo sutartyje gali būti numatytos ir kitos darbuotojo darbo apmokėjimo sąlygos, tačiau jos negali prieštarauti šiai sistemai.

 76. Darbuotojui įgijus aukštesnę kvalifikaciją, Gimnazijos direktoriaus sprendimu tokiam darbuotojui gali būti mokamas didesnis darbo užmokestis arba pritaikytas didesnis darbo apmokėjimo koeficientas . Esant laisvoms darbo vietoms, kurioms keliami aukštesni reikalavimai, tokios darbo vietos pirmiausia pasiūlomos Gimnazijos darbuotojams, įgijusiems aukštesnę kvalifikaciją. Tokiu atveju darbuotojui taikoma užimamos aukštesnės pareigybės atlyginimų sistema.

**II SKIRSNIS**

**DARBUOTOJŲ VERTINIMAS. KINTAMOSIOS DALIES NUSTATYMAS**

77. Gimnazijos direktoriaus pavaduotojams ugdymui, pavaduotojui ūkio reikalams ir mokytojo padėjėjams (nuo 2024-09-01 – mokinio padėjėjams), specialistams (A ir B lygio), kvalifikuotiems darbuotojams (C lygio):

78. Darbuotojų 2023 metų veiklos vertinimas atliekamas vadovaujantis Valstybės ir savivaldybių įstaigų darbuotojų veiklos vertinimo tvarkos aprašo, patvirtinto Lietuvos Respublikos Vyriausybės 2017 m. balandžio 5 d. nutarimu Nr. 254 „Dėl Valstybės ir savivaldybių įstaigų darbuotojų veiklos vertinimo tvarkos aprašo patvirtinimo“, nustatyta tvarka, išskyrus metinių užduočių nustatymą. Lūkesčiai dėl 2024 metų veiklos nustatomi Valstybės tarnautojų tarnybinės veiklos ir biudžetinių įstaigų darbuotojų veiklos vertinimo tvarkos aprašo nustatyta tvarka.

79. Pavaduotojų ugdymui 2023 m. metų veiklos vertinimas atliekamas vadovaujantis Lietuvos Respublikos švietimo, mokslo ir sporto ministro 2021 m. sausio 11d. įsakymo Nr. V-48 redakcijos
„Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatais. Lūkesčiai dėl 2024 metų veiklos nustatomi Lietuvos Respublikos švietimo, mokslo ir sporto ministro nustatyta tvarka.

*80. Nuo 2025 m. kintamoji dalis nustatoma atlikus kasmetinį darbuotojų vertinimą kiekvienais metais, atsižvelgiant į Gimnazijos turimas lėšas.*

81. Darbuotojų, išskyrus biudžetinės įstaigos vadovą, veiklos vertinimo tikslas – nustatyta tvarka įvertinti jų kompetenciją (įgūdžius, žinias, gebėjimus) ir pasiektus veiklos rezultatus.

82. Darbuotojo (taip pat ir biudžetinės įstaigos vadovo) veikla vertinama, jeigu jis ne trumpiau kaip 6 mėnesius per kalendorinius metus, kurių veikla vertinama, eina darbuotojo pareigas toje biudžetinėje įstaigoje, kurioje yra vertinama jo veikla.

83. Biudžetinės įstaigos darbuotojų veiklą vertina tiesioginiai jų vadovai.

84. Darbuotojo veiklą gali būti įvertinta taip:

84.1 **viršijanti lūkesčius** – gali būti nustatomas didesnis pareiginės algos koeficientas, taikant ne mažiau kaip 0,06 didesnį pareiginės algos koeficientą, tačiau ne didesnį, negu nustatytas tos pareigybės didžiausias pareiginės algos koeficientas arba gali būti perkeliamas į aukštesnes pareigas toje pačioje biudžetinėje įstaigoje, jeigu jis atitinka šiai pareigybei keliamus reikalavimus ir jeigu toks perkėlimas neprieštarauja Lietuvos Respublikos viešųjų ir privačių interesų derinimo įstatymo 23 straipsniui (biudžetinės įstaigos darbuotojas gali būti perkeliamas į pareigas, dėl kurių turi būti rengiamas konkursas, tik jeigu tai atitinka Vyriausybės tvirtinamame pareigybių, dėl kurių rengiamas konkursas, sąraše nurodytas sąlygas);

84.2 **atitinkanti lūkesčius** – pareiginės algos koeficientas nesikeičia;

84.3 **iš dalies atitinkanti lūkesčius** – pareiginės algos koeficientas nesikeičia ir darbuotojui gali būti nustatomas kvalifikacijos tobulinimas.

85.4 **neatitinkanti lūkesčių** – gali būti nustatomas mažesnis pareiginės algos koeficientas, taikant ne mažiau kaip 0,06 ir ne daugiau kaip 0,18 mažesnį pareiginės algos koeficientą, tačiau ne mažesnį, negu nustatytas tos pareigybės minimalus pareiginės algos koeficientas arba darbuotojas gali būti perkeliamas į žemesnes pareigas toje pačioje biudžetinėje įstaigoje, jeigu tai neprieštarauja Viešųjų ir privačių interesų derinimo įstatymo 23 straipsniui (biudžetinės įstaigos darbuotojas gali būti perkeliamas į pareigas, dėl kurių turi būti rengiamas konkursas, tik jeigu tai atitinka Vyriausybės tvirtinamame pareigybių, dėl kurių rengiamas konkursas, sąraše nurodytas sąlygas) arba gali būti sudaromas ne trumpesnės negu 2 mėnesių ir ne ilgesnės negu 6 mėnesių trukmės darbuotojo veiklos gerinimo planas. Jeigu, pasibaigus biudžetinės įstaigos darbuotojo veiklos gerinimo plano terminui, biudžetinės įstaigos darbuotojo veikla neeilinio vertinimo metu įvertinama kaip neatitinkanti lūkesčių, biudžetinės įstaigos darbuotojas gali būti atleidžiamas iš pareigų.

86. arba

*87. Jei kintamoji dalis nustatoma:*

87.1 viršijanti lūkesčius 10-40 % nuo pastoviosios dalies koeficiento;

87.2 atitinkanti lūkesčius – 5-9 % nuo pastoviosios dalies koeficiento;

87.3 iš dalies atitinkanti lūkesčius – pareiginės algos koeficientas nesikeičia;

87.4 neatitinkanti lūkesčių – pareiginės algos koeficientas nesikeičia ir gali būti sudaromas ne trumpesnės negu 2 mėnesių ir ne ilgesnės negu 6 mėnesių trukmės darbuotojo veiklos gerinimo planas. Jeigu, pasibaigus biudžetinės įstaigos darbuotojo veiklos gerinimo plano terminui, biudžetinės įstaigos darbuotojo veikla neeilinio vertinimo metu įvertinama kaip neatitinkanti lūkesčių, biudžetinės įstaigos darbuotojas gali būti atleidžiamas iš pareigų.

88. Neeilinis biudžetinės įstaigos darbuotojo veiklos vertinimas atliekamas šiais atvejais:

88.1 tiesioginio vadovo rašytiniu motyvuotu pasiūlymu, susijusiu su biudžetinės įstaigos darbuotojo veiklos rezultatais;

88.2 darbuotojo prašymu nustatyti jam didesnį pareiginės algos koeficientą;

88.3 darbuotojo prašymu perkelti jį į aukštesnes pareigas;

88.4 jeigu biudžetinės įstaigos darbuotojo veikla buvo įvertinta kaip neatitinkanti lūkesčių ir buvo sudarytas jo veiklos gerinimo planas.

89.Neeilinis darbuotojo veiklos vertinimas gali būti atliekamas ne dažniau kaip vieną kartą per kalendorinius metus, jeigu nuo veiklos vertinimo praėjo ne mažiau kaip 6 mėnesiai, išskyrus atvejus, kai yra nustatytas trumpesnės trukmės veiklos gerinimo planas arba kai darbuotojas ne trumpiau kaip 6 mėnesius per kalendorinius metus ėjo pareigas įstaigoje.

**IV SKYRIUS**

**MOKYTOJO ETATO STRUKTŪRA**

**DARBUOTOJŲ DARBO LAIKAS**

90. Darbuotojai kiekvienais metais iki rugsėjo 1 dienos, gimnazijos direktoriui pateikia prašymą dėl darbo laiko grafiko tvirtinimo pagal kiekvieną pareigybę.

91. Vidiniu susitarimu darbuotojai gali dalį laiko dirbti nuotoliniu būdu. Esant pageidavimui dirbti nuotoliniu būdu darbuotojas turi nurodyti darbo laiko dalį ir darbo vietą.

90.1. Pedagogų nuotolinis darbo laikas apskaičiuojamas pagal gimnazijoje priimtą metodiką: mokytojo savaitinis kontaktinių valandų skaičius dauginamas iš konkretaus dalyko mokytojo valandų, skirtų pagal didžiausią mokinių skaičių klasėje - ugdomajai veiklai planuoti, pasiruošti pamokoms, mokinių mokymosi pasiekimams vertinti procentinės išraiškos ir gauta suma dar kartą dauginama iš tos pačios procentinės išraiškos.

90.2. Pedagogas norintis **dalį** **darbo laiko dirbti nuotoliniu būdu**, turi pateikti prašymą gimnazijos direktoriui pagal patvirtintą formą (**Priedas Nr. 6**).

90.3. Dirbti nuotoliniu būdu skiriama darbuotojo prašymu arba šalių susitarimu. Darbuotojo atsisakymas dirbti nuotoliniu būdu negali būti teisėta priežastis nutraukti darbo sutartį ar pakeisti darbo sąlygas. (DK 52 straipsnio 2 d.). Jeigu darbdavys neįrodo, kad tai sukeltų per dideles sąnaudas, jis privalo tenkinti darbuotojo prašymą dirbti nuotoliniu būdu ne mažiau kaip penktadalį visos darbo laiko normos, tais atvejais, kai to reikalauja nėščioji, neseniai pagimdžiusi ar krūtimi maitinanti darbuotoja, darbuotojas, auginantis vaiką iki trejų metų, ir darbuotojas, vienas auginantis vaiką iki keturiolikos metų arba neįgalų vaiką iki aštuoniolikos metų, arba darbuotojas, pateikęs prašymą, pagrįstą sveikatos priežiūros įstaigos išvada apie jo sveikatos būklę. Jeigu dirbdamas nuotoliniu būdu darbuotojas patiria papildomų išlaidų, susijusių su jo darbu, darbo priemonių įsigijimu, įsirengimu ir naudojimu, jos privalo būti kompensuotos tarpusavio susitarimu.

**V SKYRIUS**

**BAIGIAMOSIOS NUOSTATOS**

 91. Gimnazijos darbuotojų darbo užmokesčio dydis tikslinamas kiekvienais mokslo metais ir / ar pasikeitus teisės aktams, atitinkamai sistema peržiūrima ne rečiau kaip vieną kartą metuose.

 92. Sistema patvirtinta atlikus informavimo ir konsultavimo procedūras su Gimnazijos darbo taryba laikantis lyčių lygybės ir nediskriminavimo kitais pagrindais principų.

 93. Visi Gimnazijos darbuotojai ir kiti atsakingi asmenys su šia sistema yra supažindinami per DVS ir privalo laikytis joje nustatytų įpareigojimų bei atlikdami savo darbo funkcijas vadovautis sistemoje nustatytais principais.

 94. Gimnazijos direktorius turi teisę iš dalies arba visiškai pakeisti šią sistemą, su pakeitimais supažindinant visus darbuotojus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Raseinių r. Ariogalos gimnazijos

 Darbo apmokėjimo sistemos

 1 priedas

**PRIEMOKOS DYDIS PROCENTINE IŠRAIŠKA DĖL APMOKĖJIMO UŽ PAMOKŲ PAVADAVIMĄ NUO 2024-01-01**

|  |  |  |  |
| --- | --- | --- | --- |
| **Pravestų pamokų skaičius** | **1,0 ir daugiau** | **0,99 – 0,5** | **0,49 ir mažiau** |
| **1-3** | 10% | 12 % | 15 % |
| **4-6** | 13 % | 15 % | 18 % |
| **7-10** | 15 % | 18 % | 23 % |
| **11-13** | 18 % | 21 % | 26 % |
| **14-17** | 21 % | 24 % | 29 % |
| **18-21** | 24 % | 27 % | 32 % |
| **22-25** | 27 % | 30 % | 35 % |
| **26 ir daugiau** | 30 % | 35 % | 40 % |

* Kiekviena priemoka, nurodyta Darbo apmokėjimo įstatymo 8 straipsnio 1 dalyje, negali būti mažesnė kaip 10 proc. pareiginės algos, o jų suma negali viršyti 80 proc. pareiginės algos.

Raseinių r. Ariogalos gimnazijos

Darbo apmokėjimo sistemos

2 priedas

**VALANDŲ, SKIRIAMŲ UGDOMAJAI VEIKLAI PLANUOTI, PASIRUOŠTI PAMOKOMS IR MOKINIŲ MOKYMOSI PASIEKIMAMS** **VERTINTI, SKAIČIUS (PROCENTAIS NUO KONTAKTINIŲ VALANDŲ) NUO 24-01-01**

|  |  |  |
| --- | --- | --- |
| Programa, ugdymo, mokymo sritis, dalykas | Mokytojams, kurių darbo stažas iki 2 metų | Mokytojams, kurių darbo stažas 2 ir daugiau metų |
| mokinių s | kaičius klasėje (grupėje) | mokinių skaičius klasėje (grupėje) |
| ne daugiaukaip 11 | 12-20 | 21 ir daugiau | ne daugiaukaip 11 | 12-20 | 21 ir daugiau |
| 1. Bendrojo ugdymo programų dalykai: | x |
| 1.1. Pradinis ugdymas (visi dalykai) | 70 | 75 | 80 | 50 | 55 | 60 |
| 1.2. Pagrindinis ir vidurinis ugdymas: | x |
| 1.2.1. Dorinis ugdymas (tikyba, etika) | 62 | 64 | 66 | 42 | 44 | 46 |
| 1.2.2. Lietuvių kalba ir literatūra | 74 | 78 | 80 | 54 | 58 | 60 |
| 1.2.3. Užsienio kalba | 67 | 70 | 73 | 47 | 50 | 53 |
| 1.2.4. Matematika | 70 | 73 | 75 | 50 | 53 | 55 |
| 1.2.5. Informacinės technologijos | 65 | 68 | 70 | 45 | 48 | 50 |
| 1.2.6. Gamtamokslinis ugdymas | 65 | 68 | 70 | 45 | 48 | 50 |
| 1.2.7. Socialinis ugdymas | 65 | 68 | 70 | 45 | 48 | 50 |
| 1.2.8. Menai, technologijos, fizinis ugdymas, kitidalykai | 60 | 62 | 64 | 40 | 42 | 44 |
| 2. Neformaliojo švietimo (išskyrus ikimokyklinio)ir pri ugdymo) pRogramos | 55 | 60 | 64 | 40 | 42 | 44 |

Pastabos:

Šiame priede nurodytas valandų, skiriamų ugdomajai veiklai planuoti, pasiruošti pamokoms, mokinių mokymosi pasiekimams vertinti, skaičius (procentais nuo kontaktinių valandų) 2023–2024 mokslo metais didinamas 20 procentų mokytojams, dirbantiems pagal 2023-2024 mokslo metais pradėtas įgyvendinti pradinio, pagrindinio ir vidurinio ugdymo bendrąsias programas, patvirtintas Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“, už kontaktines valandas, skirtas šiame punkte nurodytoms bendrosioms programoms įgyvendinti.

Raseinių r. Ariogalos gimnazijos

darbo apmokėjimo sistemos

3 priedas

**VALANDŲ, SKIRIAMŲ VADOVAUTI KLASEI (GRUPEI), SKAIČIUS MOKYTOJUI PER MOKSLO METUS NUO 24-01-01**

|  |  |  |  |
| --- | --- | --- | --- |
| Mokinių skaičius klasėje (grupėje) | **Ne daugiau kaip 11** | **12-20** | **21 ir daugiau** |
| Valandų, skiriamų vadovauti klasei (grupei), skaičius mokytojui per mokslo metus | **152** | **180** | **210** |

Pastabos:

Mokytojams, kurie atlieka vadovavimo klasei (grupei) funkciją ir koordinuoja socialinę-pilietinę veiklą, numatomas 20 procentų didesnis nei šiame priede nurodytas valandų, skiriamų vadovauti klasei (grupei), skaičius. Mokytojams, kurie neatlieka vadovavimo klasei (grupei) funkcijos, bet koordinuoja socialinę-pilietinę veiklą, numatoma 20 procentų šiame priede nurodytų valandų, skiriamų vadovauti klasei (grupei), skaičiaus.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Raseinių r. Ariogalos gimnazijos

Darbo apmokėjimo sistemos

 4 priedas

**RASEINIŲ R. ARIOGALOS GIMNAZIJA**

**MOKYTOJŲ VEIKLŲ MOKYKLOS BENDRUOMENEI VALANDŲ PASKIRSTYMAS NUO 2024-01-01**

|  |  |
| --- | --- |
| **Veikla** | **Valandos** |
| **6.1. Bendradarbiavimo veiklos, skirtos mokyklos veiklai planuoti, tobulinti, pozityviam mokyklos mikroklimatui kurti, ugdymo ir švietimo pagalbos kokybei, mokykloje ugdomų mokinių saugumui užtikrinti:**  |
| 6.1.1. dalyvavimas, vadovavimas darbo grupėms ar komisijoms, jų veiklos administravimas ar koordinavimas   | Vadovavimas veiklos kokybės įsivertinimo grupei | 40 val. |
| Dalyvavimas veiklos kokybės įsivertinimo grupėje | 20 val. |
| Dalyvavimas vaiko gerovės komisijoje | 20 val. |
| 6.1.2. dalyvavimas mokyklos savivaldos veikloje ir / ar savivaldos veiklos administravimas | Dalyvavimas gimnazijos taryboje  | 5 val. |
| Gimnazijos tarybos susirinkimų protokolavimas | 10 val. |
| Dalyvavimas atestacinėje komisijoje | 5 val. |
| Atestacinės komisijos posėdžių protokolavimas  | 10 val. |
| Vadovavimas mokytojų tarybai | 30 val. |
| Mokytojų tarybos posėdžių protokolavimas | 30 val. |
| Mokinių savivaldos veiklos koordinavimas | 50 val. |
| Dalyvavimas darbo taryboje | 5 val. |
| Pagalba įgyvendinant mokinių savivaldos veiklas | 10-20 val.  |
| 6.1.3. mokyklos renginių ar tikslinių edukacinių veiklų organizavimas ir dalyvavimas jose; | Dalyvavimas Tolerancijos ugdymo centro veikloje | 30 val. |
| Muzikinių renginių organizavimas | 30 val. |
| Gimnazijos renginių organizavimas | 10-50 val. |
| 6.1.4. mokyklos informacinių technologijų diegimo ir taikymo ugdymo procese, socialinių tinklų grupių veiklos koordinavimas.  | Elektroninio dienyno administravimas | 40 val. |
| Gimnazijos internetinės svetainės administravimas | 10-40 val. |
| **6.2. Mokyklos ugdymo turinio formavimo veiklos:** |
| 6.2.1. bendrų dalyko ar ugdymo srities veiklų koordinavimas ir dalyvavimas jose | Vadovavimas metodinei grupei | 70 val. |
| Vadovavimas metodinei tarybai | 110 val. |
| Socialinio emocinio ugdymo veiklų koordinavimas | 10 val. |
| Sveikos gyvensenos veiklų koordinavimas | 10-30 val. |
| 6.2.2. mokyklos ugdymo turiniui įgyvendinti skirtų programų, dalyko kurso ar dalyko modulio programų rengimas | Dalyko modulio, pasirenkamo dalyko programos rengimas | 5 val. |
| 6.2.3. mokyklos projektų, skirtų mokyklos ugdymo turiniui kurti ir įgyvendinti, rengimas ir jų įgyvendinimas | Dalyvavimas projekto „Jaunimas gali“ veiklose | 15 val. |
| 6.2.4. dalyvavimas tarptautiniuose, nacionaliniuose ir / ar regioniniuose projektuose ir (ar) jų įgyvendinimas | Dalyvavimas eTwinning projekto veiklose | 10 val. |
| Dalyvavimas technologinės kūrybos mentorystės programos pradinių klasių mokytojams „Technologijos vedliai" veiklose | 15 val. |
| Konsorciumo projektų grupės veiklų koordinavimas  | 35 val. |
| Erasmus plius „Augdamas atsakingai auginu” veiklų koordinavimas | 35 val.  |
| Projekto „Rieda mokslo banga” veiklų įgyvendinimas  | 20 val.  |
| Dalyvavimas projekto „Olimpinis judėjimas“ veiklose | 30 val. |
| 6.2.5. informacinių komunikacijos technologijų taikymo ugdymo turinyje, skaitmeninio ugdymo turinio kūrimo veiklų koordinavimas |  |  |
| 6.2.6. edukacinių erdvių, mokymosi aplinkų, ugdymo priemonių kūrimas ir priežiūra | Edukacinių erdvių kūrimas ir priežiūra |  20-40 val. |
| Pradinio ugdymo metodinių priemonių priežiūra | 10 val. |
| Kalbų laboratorijos programinės įrangos atnaujinimas ir dalyvavimas SmartLab programoje | 5 val. |
| Gamtos mokslų laboratorijos priežiūra ir laboratorinių darbų rengimas | 20 val. |
| Muziejaus priežiūra ir veiklos organizavimas  | 30 val. |
| Edukacinių stendų priežiūra | 20 val. |
| Technologijų ugdymo priemonių priežiūra | 20 val. |
| Tūkstantmečio mokyklų programos veiklų įgyvendinimas | 20-30 val. |
| **6.3. Konsultavimo ir patirties sklaidos veiklos:** |
| 6.3.1. pedagoginių darbuotojų didaktinis, dalykinis konsultavimas |  |  |
| 6.3.2. kvalifikacijos tobulinimo programų rengimas ir įgyvendinimas mokykloje |  |  |
| **6.4. Vertinimo, ekspertavimo veiklos:**  |
| 6.4.1. brandos egzaminų, pagrindinio ugdymo pasiekimų patikrinimų, nacionalinių mokinių mokymosi pasiekimų patikrinimų ir kitų mokymosi pasiekimų patikrinimų vykdymas ir mokinių rezultatų vertinimas | Pagrindinio ugdymo pasiekimų patikrinimų mokinių darbų vertinimas | 10-20 val.  |
| Užsienio kalbos lygių nustatymo mokinių darbų vertinimas | 10 val.  |
|  |  |
| 6.4.2. mokyklos inicijuotų mokinių mokymosi pasiekimų patikrinimų užduočių rengimas |  |  |
| 6.4.3. mokytojų praktinės veiklos ir / ar ugdymo proceso vertinimas |  |  |
| **6.5. Mokinių ugdymosi poreikiams tenkinti skirtos edukacinės, ugdomosios veiklos:** |
| 6.5.1. edukacinių renginių, konkursų, olimpiadų, išvykų organizavimas ir dalyvavimas juose | Respublikinio priešmokyklinio amžiaus vaikų ir pradinių klasių mokinių piešinių konkurso „Žiemos magija“ organizavimas | 5 val. |
| Respublikinio konkurso „Rašau diktantą – 2023“ organizavimas | 5 val. |
| Anglų kalbos viktorinos „Be Smart" organizavimas  | 10 val. |
| Anglų kalbos konkurso „Spelling Bee" organizavimas | 10 val. |
| Anglų kalbos rajoninio spektaklio „Drama Reborn organizavimas” | 10 val. |
| Konkurso „Gimtinės spalvos“ organizavimas | 5 val. |
| Anglų kalbos konkurso „Fun Tasks” organizavimas | 10 val. |
| Respublikinio bendrojo ugdymo mokyklų pradinių klasių mokinių eilėraščių konkurso "Tau, mamyte" organizavimas | 10 val.  |
| Sporto renginių organizavimas | 20 val. |
| 6.5.2. olimpiadų, konkursinių užduočių rengimas ir mokinių darbų vertinimas | Olimpiadų, konkursinių užduočių rengimas ir mokinių darbų vertinimas | 10 val. |
| 6.5.3. mokinių konsultavimas jiems rengiantis olimpiadoms, konkursams, varžyboms ir pan. | Dalyvavimas mokinių konsultacinio centro darbe. | 10-200 val. |
| 6.5.4. mokinių ugdymo karjerai veiklų vykdymas |  |  |
| **6.6. Kita:** |
| 6.6.1. bendradarbiavimo su mokyklos partneriais veiklos, apimančios bendrų projektų, renginių organizavimą ir jų įgyvendinimą mokykloje ar už jos ribų | VDU universitetinės klasės veiklų koordinavimas | 30 val. |
| Informacijos apie gimnazijos renginius sklaida | 10 val. |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Darbo apmokėjimo sistemos priedas Nr.5

**MOKYTOJO PAREIGYBĖS FUNKCIJOS**

**20...../20..... m. m.**

|  |  |
| --- | --- |
| **Mokytojo vardas, pavardė** |  |
| Mokomasis dalykas |  |
| Metinės kontaktinės valandos (pamokos, moduliai, NŠ) |  |
| Metinės valandos, skiriamos ugdomajai veiklai planuoti, pasiruošti pamokoms ir mokinių mokymosi pasiekimas vertinti |  |
| Metinės valandos vadovavimui klasei |  |
| Metinės valandos, skirtos profesiniam tobulėjimas ir mokyklos bendruomenės veiklos |  |
| **Iš viso valandų per metus** |  |
| **Darbo krūvis (etatas)** |  |
| **Darbo laikas per savaitę (val., min.)** |  |

|  |  |
| --- | --- |
| **Klasės** | **Valandų skaičius** |
| **1-2 klasės** | **3-4 klasės** | **5-8 klasės** | **I-II klasės** | **III-IV klasės** | **Iš viso** |
| Metinės kontaktinės valandos |  |  |  |  |  |  |  |  |  |  |  |  |  |  |  |  |
| Metinės neformaliojo švietimo valandos |  |  |  |  |  |  |  |  |  |  |  |  |  |  |  |  |

Raseinių r. Ariogalos gimnazijos

Darbo apmokėjimo sistemos 6 priedas

Forma patvirtinta

Raseinių r. Ariogalos gimnazijos direktoriaus

2020 m. rugpjūčio 31 d. įsakymu Nr. V-135a

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos)

Gimnazijos direktoriui

Arvydui Stankui

**P R A Š Y M A S**

**DĖL DARBO NUOTOLINIU BŪDU**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prašau man leisti dirbti \_\_\_\_\_\_ val. per savaitę nuotoliniu būdu.

Nuotolinio darbo atlikimo vieta (tikslus adresas, kur bus dirbama): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Telefono numeris, kuriuo bus palaikomas ryšys: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Nuotolinio darbo pradžios ir pabaigos laikas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

* Suprantu, jog esant tarnybinei būtinybei privalau ne vėliau kaip per pusantros valandos atvykti į savo darbo vietą.
* Suprantu, kad privalau atvykti į darbo vietą jei pageidaujamą dirbti nuotoliniu būdu dieną yra numatyti posėdžiai, pasitarimai, susitikimai, diskusijos ar kiti renginiai.
* Patvirtinu, kad nuotolinio darbo vieta ir naudojamos darbo priemonės atitinka būtinus saugos ir sveikatos reikalavimus;
* Patvirtinu, kad įsipareigoju laikytis nuotolinio darbo saugos reikalavimų darbo funkcijų atlikimo metu.
* Patvirtinu, jog trauma patirta laiku, kuris pagal susitarimą nepriskiriamas darbo laikui, arba su darbo funkcijų atlikimu nenusijusiomis aplinkybėmis, įvykis nebus laikomas nelaimingu atsitikimu darbe.
* Pasižadu laikytis Lietuvos Respublikos Vyriausybės 2013 m. liepos 24 d. nutarimu Nr. 716 patvirtintame Bendrųjų elektroninės informacijos saugos reikalavimų apraše nustatytų elektroninės informacijos saugos reikalavimų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė, parašas)